નવી દિલ્હી: આઠ વર્ષમા અનેક બોગસ કારોબારી કંપનીઓના નામે પાકિસ્તાનથી કાશ્મીરના અલગાવવાદીઓને કરોડો રૂપિયા મળ્યા હોવાના પુરાવા મળી આવ્યા છે. જેમાં હવાલા દ્વારા દિલ્હીના કેટલાક કારોબારીઓ સંકળાયા હોવાનું બહાર આવ્યું છે. અલગાવવાદીઓને મળેલી આ રકમનો ઉપયોગ અસામાજિક પ્રવૃત્તિઓ માટે કરવામાં આવ્યો છે. આ અંગે રાષ્ટ્રીય તપાસ એજન્સીએ ગઈ કાલે કાશ્મીરના ત્રણ અલગાવવાદી નેતાની પૂછપરછ કરી હતી.